**4. Napirend**

**E l ő t e r j e s z t é s**

Balatonhenye Község Önkormányzata Képviselő-testületének

Kékkút Község Önkormányzata Képviselő-testületének

Kővágóörs Község Önkormányzata Képviselő-testületének

Köveskál Község Önkormányzata Képviselő-testületének

Mindszentkálla Község Önkormányzata Képviselő-testületének

 Révfülöp Nagyközség Önkormányzata Képviselő-testületének

Salföld Község Önkormányzata Képviselő-testületének

Szentbékkálla Község Önkormányzata Képviselő-testületének

2021. november 25-i együttes ülésére

Tárgy: Címadományozási juttatás megállapítása

Előterjesztő: Dr. Szabó Tímea címzetes főjegyző

Előkészítette: Dr. Szabó Tímea címzetes főjegyző

***Tisztelt Képviselő-testületek!***

Mint arról értesülhettek Magyarország Miniszterelnöke 37/2021. (VI. 30.) határozatával dr. Szabó Tímea, jegyző részére 2021. július 1-jeil hatállyal címzetes főjegyzői címet adományozott.

A közszolgálati tisztviselőkről szóló 2011. évi CXCIX. 253. § (9) bekezdése alapján a címzetes főjegyző számára a költségvetési törvény címadományozási juttatást állapíthat meg, amelynek fedezetét a központi költségvetés fejezeti kezelésű előirányzatként biztosítja. Abban az esetben, ha a költségvetési törvény címadományozási juttatást nem állapít meg, akkor a helyi önkormányzat rendeletében saját költségvetése terhére megállapíthat ilyen juttatást, azonban ennek összege nem haladhatja meg az illetményalap huszonnégyszeresét.

Tekintettel arra, hogy a 2022. évi központi költségvetésről szóló törvény címadományozási juttatást nem állapít meg, így a jegyző abban akkor részesülhet, ha azt az önkormányzat(ok) saját költségvetésük terhére önkormányzati rendeletben megállapítják.

Pozitív tartalmú döntés esetén az abban meghatározott összeg a 2022. évi költségvetési rendeletekbe kerül beépítésre. Az illetményalap jelenleg 46. 380 Ft.

***Határozati javaslat:***

**….(NAGY)KÖZSÉG ÖNKORMÁNYZATA KÉPVISELŐ-TESTÜLETÉNEK**

**…./2021. (XI….) HATÁROZATA**

***Címadományozási juttatás megállapításáról***

A) …(Nagy)Község Önkormányzata Képviselő-testülete elhatározza, hogy 2022. évtől dr. Szabó Tímea, címzetes főjegyző számára címadományozási juttatást állapít meg. A juttatás mértéke az illetményalap …..szorosa. A juttatást a Kővágóörsi Közös Önkormányzati Hivatalt alkotó önkormányzatok ….(lakosság)arányosan biztosítják, ami alapján a Képviselő-testület vállalja, hogy a címadományozási juttatás ….(lakosság)arányosan rá jutó összegét 2022. évi költségvetésébe beépíti.

Felkéri a polgármestert, hogy gondoskodjon a döntésben meghatározott …(lakosság)arányosan az Önkormányzatra jutó összeg a 2022. évi költségvetésbe való betervezéséről.

Felelős: …., polgármester

Hatéridő: a 2022. évi költségvetés előkészítése

B) …(Nagy)Község Önkormányzata Képviselő-testülete nem kíván dr. Szabó Tímea, címzetes főjegyző számára címadományozási juttatást megállapítani.